Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: Az egészségügyről szóló 1997. évi CLIV. törvény szerint a
Paragraph Index: 364

c) A balesetek számadatait csak fenntartásokkal tekinthetjük a munkavédelmi helyzet értékmérőjének. 1995-ben az OMMF országos célellenőrzés során vizsgálta meg, hogy a munkáltatók bejelentik-e a munkabaleseteket. Azóta is igaz az akkori megállapítás, hogy a balesetek legalább 25%-át nem jelentik be, tehát a munkabalesetek számának látszólagos csökkenése összefügg a bejelentési fegyelem lazulásával is. Az eltitkolás egyik oka a nagy súllyal jelen levő feketegazdaság, az ott bekövetkező balesetekről azonban — egy-egy halálos vagy súlyos balesetet kivéve — még becsült adatok sem állnak rendelkezésre. A munkavállalót nem foglalkoztató egyszemélyes vállalkozásokra jelenleg nem terjed ki a munkavédelmi szabályok hatálya, ezért az őket érő munkabalesetekről egyáltalán nincs információ. A bányafelügyelet ellenőrizte területre nem jellemző a munkabalesetek eltitkolása vagy a bejelentési kötelezettség elmulasztása. 2.5. A foglalkozási megbetegedések és a fokozott expozíciós esetek alakulása A foglalkozási megbetegedések és a fokozott expozíciós esetek alakulása a munkahelyek egészségkárosító hatásának egyik jellemzője lehet. A bejelentett, 10 000 alkalmazottra jutó foglalkozási betegségek számának alakulása a következő: Év Betegségszám 10 000 alkalmazottra jutó betegség Alkalmazottak száma* 3,0 2 365 000 2,9 2 402 000 3,0 2 351 000 * Az adatok forrása: KSH. A 10 000 alkalmazottra jutó bejelentett megbetegedések megoszlása a legfontosabb ipari ágazatok szerint: Ipari ágazat Bányászat 28,8 35,8 57,4 Élelmiszeripar 6,0 4,2 4,8 Könnyűipar 1,9 1,5 1,7 Vegyipar 4,6 5,7 7,9 Építőanyag-ipar 6,7 7,0 8,6 Feldolgozó ipar 7,3 8,1 12,0 Gépipar 11,2 10,5 5,1 Villamosenergia-ipar 4,6 6,8 7,1 Ezek a számok az Európai Unió tagországaiban regisztrált gyakoriságokhoz nem hasonlíthatóak, ugyanis azokban — az 1996 óta hasonló foglalkozásibetegség-lista ellenére is — más a betegségek definíciója, más a bejelentések kivizsgálásának és elfogadásának rendje, és eltérőek a társadalombiztosítási következmények (kártalanítás) is. A nálunk gyakran bejelentett foglalkozási betegségek közül az EU tagországokban is első helyen áll a zaj okozta halláskárosodás, ezt követik a foglalkozási fertőző, majd a bőrbetegségek; hazánkban viszont ritka a foglalkozási asztma és az ergonómiai tényezőkre visszavezethető mozgásszervi megbetegedések bejelentése. Ennek valószínű oka az, hogy Magyarországon egyik betegség(csoport) sem kártalanítandó. A foglalkozási megbetegedések egy részének hatékony megelőzési lehetősége a fokozott expozíció vizsgálata. A fokozott expozíció még nem betegség, csak annak lehetőségét jelzi. Amennyiben ebben a szakaszban munkáltatói intézkedés történik, foglalkozási megbetegedés nem alakulhat ki. A fokozott expozíciós esetek bejelentési kötelezettségét 1981-ben a világon először Magyarországon írta elő jogszabály. 2001/37. szám A bejelentett, 10 000 alkalmazottra jutó fokozott expozíciós esetek számának alakulása a következő: Év Esetszám 10 000 alkalmazottra jutó eset Alkalmazottak száma* 4,0 2 365 000 4,8 2 402 000 4,9 2 351 000 * Az adatok forrása: KSH. Ez az adatsor az Európai Unió tagországaiban lévő helyzethez nem viszonyítható, ugyanis hasonló bejelentési rendszert a 98/24/EU irányelv csak 2002-re irányoz elő. 2.6. A munkavédelem szabályrendszere

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes